R A T I 0. 29 



ipsi optime sciunt. Hoc omne, quidquid est, volentes tolerant; prospiciunt 

 alteri aetati, prospiciunt vobis. 



Si Professores contemplamini , neque horum pietas vobis defuit. Omne 

 disciplinarum genus , ab antiquissimis deductum temporibus ad banc me- 

 moriam , fuit expositum. Multi prolatis ad coinmunem notitiam scriptis , 

 gloriam Academiae iuxta domi sustinent, foris illustrant : alii, quae affecta 

 habent, ornantetexpoliunt. Non quiescunt , non remittunt. Quid eos tantopere 

 incitare putatis , ut , relictis rebus, quae vulgo in vitae bonis censentur, sic 

 agant ? Posteritas optiino cuique perpetuo ante oculos versatur. Posteritati 

 dum consulunt, consulunt vobis. » 



lam circumspicite Leidam , animisque percurrite insignia publicae liberalitatis 

 monumenta. Quare rex Guilielmus Museum illud Naturalis Historiae , vix e 

 communi rapinarum receptaculo Parisino repetitum, Academiae dedit, et 

 continuo ita ampliiicavit , ut hospitibus etiam illis , qui raro nee fere nisi inviti 

 aliquid in Ncerlandia admirantur , admirationem extorqueat? Quibus in 

 spatiosa horti amoenitate tanta florum herbarumque , ex toto prope terrarum 

 orbe conquisita, arridet copia ? Musea rerum antiquarum , numorum, pul- 

 chrarum artium, Anatomicum, Nosocomium, quo consilio fuere instituta? 



Quid physica instrumenta , quidrustica, quid chemicum laboratorium , quid 

 turris observandis sideribus nunc itaornata, ut melius in coelo videre nunquam 

 potuerimus? Vobis omnia ista fuere instructa, vobis boc etiam anno conser- 

 vata et aucta : clarissimi et doctissimi homines , qui regunt , nullum laborem 

 declinant, quo vestram excitent alantque discendi cupiditatem. Haec etsi per 

 se singula iara magna sint, ingens accedit cumulus Bibliotheca, in quam 

 omnes omnium rerum fructus confluunt. Quae librorum editorum multitude, 

 quam dives manu scriptorum, orientalium quoque, copia J Quale additum 

 Bibliothecae vir ille ornamentum , cuius animaper artus diffusa tantammolem 

 eo consilio ac ratione agitat et gubernat ! 



Haec sunt ilia bona vestra, quae si hie noveritis , ipsi existimate, an spes 

 vestras et fortunas recte praedicaverim. Haec vobis fecimus. Quid nobis, 

 quid vestrae laudi fecistis? Boni consulite libertatem meam , et tacita 

 respondete conscientia, partim mihi ipse respondebo. 



Vidi nimirum in hoc Magistratu meo multam industriam , discendi ardorem , 

 profectus ad illud, quod sibi quisque proposuit, egregios. Vidi maiora. Ortis 



